[{"text_idx": "#000000", "text": "Eesti Arhitektuurimuuseumi vestlussarja \u201e(H)ARUTUS\u201c keskmes on u\u0308hiskonnas aktuaalsed ruumikultuuri ning arhitektuuriga ristuvad teemad. Muuseumis saavad kokku eri elualade eksperdid, kes pu\u0308u\u0308avad ko\u0303nealuse teema lahti harutada ning oma eriala vaatevinklist lahendusi pakkuda."}, {"text_idx": "#000001", "text": "22. novembril (h)arutatakse teemat \u201eKallis toasoe\u201c ehk energiakriisi u\u0308le, vestluse fookus on ehitus- ja projekteerimisvaldkonnal. Mida saab arhitekt a\u0308ra teha, et majad oleksid energiato\u0303husamad ning inimesed ei peaks silmitsi seisma niivo\u0303rd suurte ku\u0308tteprobleemidega? Milline on ko\u0303ige optimaalsem viis vanade hoonete kasutamiseks? U\u0308htlasi (h)arutame, kui vabad ka\u0308ed on u\u0308ldse arhitektil ja inseneril, arvestades ehitusseadustikuga ette ma\u0308a\u0308ratut."}, {"text_idx": "#000002", "text": "Hoonete energiato\u0303husust ning arhitektuuri ta\u0308htsust energiakriisis lahkavad arhitekt Mihkel Tu\u0308u\u0308r (Kadarik Tu\u0308u\u0308r Arhitektid), hoonete olelusringi ekspert Anni Oviir Tallinna Tehnikau\u0308likoolist ning Ramon Rask, vandeadvokaat energeetika ja ehitus-kinnisvara valdkonnas. Vestlust juhib arhitekt, Eesti Kunstiakadeemia arhitektuuriosakonna juhataja Sille Pihlak. Ko\u0303ik (h)arutajad analu\u0308u\u0308sivad oma ekspertiisist la\u0308htuvalt, milline on ideaalne energiato\u0303hus hoone nii ta\u0308na kui ka homme."}, {"text_idx": "#000004", "text": "(H)arutus \u201eKallis toasoe\u201c algab 22. novembril kell 18 Rotermanni soolalaos (Ahtri 2)."}]